Table of Contents

Title Page

© Digi-Book Magyarország Kiadó, 2022

A mítosz eredete

SZEMÉLYEK

I. JELENET

II. JELENET

III. JELENET

IV. JELENET

V. JELENET

VI. JELENET

VII. JELENET.

VIII. JELENET.

A BORÍTÓT A DIGI-BOOK KIADÓ TERVEZTE

Bánffy Miklós
[Kisbán Miklós]

NAPLEGENDA

BUDAÖRS, 2022

DIGI-BOOK MAGYARORSZÁG KIADÓ

www.digi-book.hu

ISBN 978-963-559-587-7 EPUB
ISBN 978-963-559-588-4 MOBI

© Digi-Book Magyarország Kiadó, 2022

első kiadás:
1906

a borító i.e. 600 körüli szkíta eredetű,
aranyból készült szarvast ábrázoló pajzsdísz
részletének felhasználásával készült

Az e-kiadás szerzői jogi megjegyzései

Ennek az e-könyvnek a felhasználási joga kizárólag az Ön személyes használatára terjed ki. Ezt az e-könyvet nem lehet ismételt értékesítésre továbbadni, sem továbbértékesíteni; nem lehet többszörözni és tilos más személynek továbbadni! Ha szeretné ezt az e-könyvet más személyekkel is megosztani, kérjük, hogy minden további személy számára vásároljon újabb példányokat. Ha Ön úgy olvassa ezt az e-könyvet, hogy azt nem vásárolta meg, vagy nem az Ön személyes használatára lett megvásárolva, úgy kérjük, hogy küldje azt vissza a http://www.digi-book.hu címre és vásárolja meg ott saját példányát. Köszönjük, hogy tiszteletben tartja ennek a szerzőnek és kiadónak a fáradságos munkáját.

A mítosz eredete

A tapasztalás azt mutatja, hogy az úgynevezett mítosz, emberi kalandnak elbeszéléséből származik.

Mindent, ami kiválik a megszokott rendből, a vad ember természetfölöttinek, isteninek tart: a rendkívüli embert is. E rendkívüli ember lehet: … egy erejéről és bátorságáról híres főnök, lehet egy kiváló idegen, ki művészetet és tudást hoz, lehet magasabb fajbeli, győzelmes hóditó… Félelemmel tekintenek föl reá és halála után a lelkének adott tisztelet vallássá állandósul.

H. Spencer

Principles of Sociology I. pag. 825., 411.

SZEMÉLYEK

Ijjas.

Ünő.

Virágszál.

Nup.

1. Szolga.

2. Szolga.

A szín barlang előtti teret ábrázol. Balról magas meredek szikla-falban a barlang bejárata látszik, mely kissé magasabban fekszik, mint a színpad. A bejárattól balra a szín széle felé állati koponyák, csontok, óriási agancsok vannak összehányva. A bejárat előtt szabadon, mint egy oszlop, egy magas fatörzs van felállítva, mely durva kifestett faragással emberszerű alakot ábrázol, a barlanglakók bálványa. A bálvány lábánál faragatlan oltárkő.

A szikla, melyben a barlang nyílik, a bálvány mögött félkör alakban veszi körül a szint, és jobbra mind alacsonyabb lesz, úgy, hogy a szín közepétől fogva a sziklafal fölött elterülő erdőtalaj is látható. A barlang mellett balról ösvény vezet föl a sziklára. Fönn az erdő vonul tova, széles óriási bükk- és fenyőfák, melyeknek vastag törzsei és előágai látszanak csak ki az előszint boritó lombkorona alól. E lombkoronát a sziklába kapaszkodó egyes vékonyabb fenyők és bükkök és a szín jobboldali szélén álló óriási bükkfa terjesztik a szín fölé.

Ez utóbbinak ágaira néhány emberi koponya van erősítve. Az erdő földjét fönn, mindennemű lehullott ág, ledűlt törzsök és temérdek tavaszi virág borítja. Egy-egy törzsen rózsafolyondár is kúszik.

Hátul jobbról, mélységet jelezve az erdőtalaj eltűnik és a fák törzsei között távoli mély erdőhorizont vonul, melyet magas kéklő hegyek fejeznek be a messzi láthatáron. A sziklafal rézsutos félkörén belül, a középen, medve-bőrökből összehevenyészett nagyon alacsony kerevet.

Kissé jobbra tőle tűzhely, melyben enyhe füsttel ég a tűz; fölötte három falábon agyagüst lóg. A tűz mellett néhány kő van, mely ülőhelynek szolgál.

A szint alacsony sütésű délutáni nap világítja be; tarkán táncolnak sugarai a törzseken, ágakon, virágokon.

I. JELENET

ÜNŐ, VIRÁGSZÁL, SZOLGÁK

Ünő a középen a tűz előtt ül. Éltesebb, de nem öreg asszony. Sötét arcbőre és fekete haja van, mely két hosszú varkocsba fonva lóg le a mellére. Mindkét orcáján néhány tetovált piros ékitmény. Sötét, rövidszőrű bőrökbe van öltözve, melyek sötétbarnába, szürkébe, feketébe játszanak. Nyakán állati fogakból fűzött nyakék. Lábain durva, hegyesorrú bocskor Kezében egy kőlándzsahegy van, melyet egy másik nagyobb, fanyélbe szoritott kovakővel kalapál. Melléje lándzsanyél van támasztva.

Virágszál fiatal, szőke, leányos külsejű nő. Aranyszín haja szabadon omlik, fehér, meztelen vállaira. Hajába, homloka felett egy hosszú tarka toll van keresztbe tűzve, fülei mellé piros virágok. Testét két piros-tarka nagyon durva, látszólag nádszövetű, hosszú négyszögalakú szövetdarab fedi, melyek hóna aljától a csípőkön alulig húrral vannak kétoldalt összefűzve, azon alól szabadon lógnak és térdig érnek. Lábain bocskor, melynek talpa, valamint az Ünőé is elől hegyesen felkunkorodik, mint a hogy az némely egyiptomi emléken látható. A Virágszál saruiba piros szalagok vannak fonva. A kereveten fekszik és szótlan néz a fák leveles koronájába.